اوکراینانین خارکوو ویلایتی‌نین کوپیانسک بولگه‌سی‌نین 37 کندی بوشالدیلا‌جاق.
یئرلی مطبوعاتین معلوماتینا گؤره، کوپیانسک بولگه حربی رهبرلیگی‌نین رهبری آندری کاناشویچ بولگه کندلری‌نین بوشالدیلماسی باره‌ده قراری ایمضالاییب. قرارا اساساً، کوپیانسک-ین 37 یاشاییش منطقه‌سی بوشالدیلا‌جاق.
اوکراینادا گرگین توققوشما‌لارا صحنه اولان کوپیانسک ایستیقامتینده روسیانین هوجوم‌لاری داوام ائدیر.
اوکراینا باش قرارگاهی بیلدیریب کی، سون 24 ساعات عرضینده اوکراینا قوشون‌لاری کوپیانسک ایستیقامتینده سینکیوکا و ایوانیوکه یاشاییش منطقه‌لرینده روسیانین هوجوم‌لاری‌نین قارشی‌سینی آلیب. بو ایستیقامتده 10-دان چوخ یاشاییش منطقه‌سی روسیا طرفیندن توپچو و خمپاره لر هوجوم‌لارینا معروض قالیب.
